新義州特別行政區

新義州特別行政區係北韓嘅唯一一個特別行政區，響中國同北韓邊境嘅鴨綠江附近，面積有132平方公里，本來係新義州市嘅一部份，2002年9月喺平安北道拆咗出嚟而成立。

2002年9月12號，北韓政府學中國政府設立兩個特別行政區嘅模式，喺本來嘅新義州市劃出新義州特別行政區。為咗令到特區運作更接近外國水平，北韓特別委任一位外國人：荷籍華人楊斌做第一任新義州特別行政區行政長官。點知道因為楊斌涉嫌逃稅而畀中國警察拉咗，令政府運作唔到，特別行政區只係虛有其名。

2004年10月，做過美國加州富勒頓市長、南韓華僑出身嘅沙日香女士，畀人睇好接替楊斌做新義州第二任特首。

觀光熱點
統軍亭
鴨綠江大橋
新溫溫泉
朔州溫泉
東林瀑布
新義州站前廣場
革命事迹館
義州郡
南大門
薛禮廟

特產
狗肉
冷麵
血腸

拎
新義州特別行政區基本法

類:北韓政區
特別領土